
МИНИСТЕРСТВО НА ВЪТРЕШНИТЕ РАБОТИ

ДИРЕКЦИЯ „МЕЖДУНАРОДНИ ПРОЕКТИ” 

УРИ


ДО
ПРЕДСЕДАТЕЛЯ НА ДЪРЖАВНА АГЕНЦИЯ ЗА БЕЖАНЦИТЕ ПРИ МИНИСТЕРСКИЯ СЪВЕТ

ГОСПОЖА МАРИАНА ТОШЕВА

УВАЖАЕМА  ГОСПОЖО ТОШЕВА,

На основание т. 3.2.3 от Раздел III, “Директно предоставяне на безвъзмездна финансова помощ” от одобрени Системи за управление и контрол на Фонд „Убежище, миграция и интеграция“, фонд „Вътрешна сигурност“ и Инструмента за финансова подкрепа на управлението на границите и визовата политика 2021-2027 г., Ви уведомявам, че Насоките за кандидатстване по процедура на директно предоставяне на безвъзмездна финансова помощ, с наименование BG65AMPR001-4.003 „Процедура № 5: Специфична цел 4 „Солидарност“, финансирана по фонд „Убежище, миграция и интеграция“ 2021-2027 г., са изменени, както следва:
1. В т.26.9. Условия за изпълнение на проекта, след решението на Управляващия орган за предоставяне на безвъзмездна финансова помощ от Насоките за кандидатстване по процедурата е прецизиран текстът, свързан с извършването на окончателно плащане от страна на Управляващия орган към конкретните бенефициенти, като текстът „Окончателното искане за плащане се представя съгласно правилата, посочени в чл. 4.1 до чл. 4.8 от договора за предоставяне на безвъзмездна финансова помощ в срок от 10 работни дни след възстановяване от страна на Европейската комисия на средствата за всяко преместено на територията на Република България лице“ се заменя с текста „Управляващият орган извършва окончателно плащане в срок от 10 работни дни след възстановяване от страна на Европейската комисия на средствата за всяко преместено на територията на Република България лице“. 

В същата точка е променен и текстът, свързан с представяне на информация, която техническият отчет задължително следва да съдържа, като текстът „предоставен статут на лицето, който следва да бъде удостоверен с документ от Държавна агенция за бежанците при Министерския съвет.“ се заменя с текста „предоставен статут на лицето, който следва да бъде удостоверен с документ от Държавна агенция за бежанците при Министерския съвет или документ доказващ, че лицето е кандидатствало за международна закрила в Р България“. 

Същите редакции са извършени и в чл. 4.10 и чл. 4.4 в административните договори за предоставяне на безвъзмездна финансова помощ с конкретни бенефициенти Държавна агенция за бежанците при Министерски съвет и общините и районите на общини, както и в приложение VI към Условия за изпълнение – т.2.

2. В административните договори за предоставяне на безвъзмездна финансова помощ е актуализирана нормативната уредба, като Регламент (ЕС, Евратом) 2018/1046 на Европейския парламент и на Съвета от 18 юли 2018 година за финансовите правила, приложими за общия бюджет на Съюза е заменен с Регламент (ЕС, Евратом) 2024/2509 на Европейския парламент и на Съвета от 23 септември 2024 година за финансовите правила, приложими за общия бюджет на Съюза. В допълнение, на стр. 9 в договорите е добавено като приложение към административния договор Приложение VII Декларация за двойно финансиране.

3. В т. 7.2, т. 8 и т. 17 в Насоките за кандидатстване датата, към която следва да са прехвърлени лицата, е променена от 31.12.2025 г. на 31.12.2029 г., като в т. 8 отпада разбивката на броя на преместени лица за отделните години и посочването на конкретните години. 

Изменените Насоки за кандидатстване и посочените документи са публикувани на интернет страницата на Управляващия орган и в ИСУН на адрес https://eumis2020.government.bg/, както и на Единния информационен портал.

ДИРЕКТОР НА ДМП И РЪКОВОДИТЕЛ НА УПРАВЛЯВАЩИЯ ОРГАН ПО ФОНД „УБЕЖИЩЕ, МИГРАЦИЯ И ИНТЕГРАЦИЯ“ 2021–2027 г.

(съгл. Заповед 8121з-66/21.01.2025 г.)

Изготвил:

Главен юрисконсулт в отдел "Програми п...


съгласувал:

Началник на отдел "Програми проекти"-...

